शुक्रबारआव कक्राझार बगानसालियाव थानाय मिरु एबसुनि गाहाइ मावखुलि बडफा हाउसआव खुंफुंनाय मोनसे खौरांगिरि मेलआव एबसुनि आफादगिरि दिपेन बर’आ बुङोदि सोरखारा फरायसा फोरनि रौगथि आरो इभलुसननि सायाव नम्बर होनायखौ फरायसाफोरा गोजोन्नाय मोनाब्लाबो फिन सेप्तेम्बर दानाव आनजाद लिरफिनो हागोन होन्ना बुंथियो। बे हाबाफारियावनो एबसुनि आफादगिरि दिपेन बर’आ बुंबावयोदि सोरखारा फरायसाफोरनि आनजाद होआबालानो उथ्रिनाय फरायसाफोरखौ गुबुन गुबुन सोलोंथाइयारि फसंथान आरो साख्रि मावनाय बिथिङावबो बे सार्थिफेकेटजोंनो जानांगौ होन्ना फोरमायो।